**A Magyar Tudományos Akadémia Társadalomtudományi Kutatóközpont és a Nemzeti Közszolgálati Egyetem pályázati felhívása**

**A pályázat célja**

A nemzetközi versenyképesség, valamint a kutatói és oktatói munka kiemelkedő színvonalának biztosítása céljából, a Magyar Tudományos Akadémia Társadalomtudományi Kutatóközpont (a továbbiakban: MTA TK) és **a Nemzeti Közszolgálati Egyetem (a továbbiakban: NKE)** közös tudományos kutatói (a továbbiakban: fellowship) programot hirdet, élvonalbeli külföldi kutató és oktató tudományos munkába történő bekapcsolására.

**A pályázók köre**

A 2014-ben várhatóan két olyan aktív, élvonalbeli oktató és kutató (a továbbiakban: tudományos kutató) 9 hónapos időtartamra szóló meghívására van lehetőség, akik tudományos teljesítménye nemzetközi viszonylatban is kiemelkedő, és akik meglévő tapasztalataikat az MTA TK és az NKE intézményeiben kívánják kamatoztatni. A meghívandó tudományos kutatók pályázataikat az MTA TK főigazgatójának és az NKE rektorának címezve nyújthatják be.

**A jogviszony jellemzői:**

* A foglalkoztatás 2014.09.01-től 2015.05.31-ig, egyrészről az MTA TK keretében heti 20 órás közalkalmazotti jogviszony keretében valósul meg; másrészről pedig az NKE keretében heti 40 órás közalkalmazotti jogviszony keretében valósul meg;
* A jogviszony létesítésekor 4 hónap próbaidő kikötésére kerül sor.

**Kutatási és oktatási témák megjelölése**

* Constitutional theory;
* Stability and change in public policymaking. Agendas, actors and institutions;
* Fundamental Principles in Administration Law.

**Az MTA TK és az NKE a fellowship program keretében**

* lehetőséget teremt neves külföldi kutatók és oktatók tudományos tevékenységének, tapasztalatainak intézményeikben történő kamatoztatására;
* a külföldi kutatók részére, tudományos kutatói munkakörben joint position (kombinált) státuszt biztosít (a munkaidő beosztása egyeztetés tárgya);
* biztosítja, hogy a külföldi kutatók bekapcsolódjanak a tudományos munkába, részt vegyenek a kiemelt tudományos eseményeken, rendezvényeken;
* oktatási, kutatási infrastruktúrát biztosít;
* maximum bruttó 2600 EUR havi támogatást, továbbá cafetéria/étkezési hozzájárulást biztosít;
* biztosítja az egyszeri be- és hazautazást a tudományos kutatók részére;
* lakhatást és utazási támogatást biztosít;
* asszisztenciát biztosít a tudományos kutatók részére (PhD hallgató az adott kutatási témában).

**A pályázatot elnyerő tudományos kutató a program keretében**

* szemináriumokat és műhelybeszélgetéseket tartanak;
* erősítik az MTA TK és az NKE nemzetközi kapcsolatait;
* részt vesznek az MTA TK és az NKE kiemelt szakmai eseményein, rendezvényein;
* bekapcsolódnak az NKE graduális és doktori képzésébe és az oktatók továbbképzésébe;
* idegen nyelvű előadásokat, kurzusokat tartanak;
* publikációs tevékenységet folytatnak;
* jelentést készítenek az elért eredményekről a fellowship program befejezésekor.

**A pályázat formai követelményei**

A pályázat a tudományos kutató-jelölt részletes tudományos szakmai önéletrajzából, publikációs listából, három legjobb angol nyelvű publikációjuk elektronikus változatából, a jelenlegi kutatásainak bemutatásából és egy kísérőlevélből áll. A kísérőlevélnek tartalmaznia kell, egy kutatási tervet, a posztgraduális oktatásra ajánlott kurzusok listáját (legalább két kurzus), valamint ezeknek a befogadó intézmények profiljához való kapcsolódási pontjait. A pályázás nyelve az angol.

**A jelentkezés folyamata**

1. A tudományos kutató aláírt pályázati anyagának megküldése elektronikusan a tudomany@uni-nke.hu címre;
2. a pályázatok elbírálását az MTA TK főigazgatója és az NKE rektora által közösen felkért négyfős szakmai bizottság végzi;
3. skype interjú (lásd alább)
4. A befogadó intézmények vezetőinek (az MTA TK főigazgatója, az NKE egyetem rektora) jóváhagyása.

A pályázatokat legkésőbb **2014. június 27.-én 12.00-ig** (közép-európai idő szerint) kell megküldeni a címre.

**Az elbírálás folyamata**

A pályázatokat az MTA TK főigazgatója és az NKE rektora által közösen felkért négyfős szakmai bizottság értékeli. A bizottság a pályázatokat a tudományos kutató-jelöltek jelenlegi kutatásai, az együttműködéstől várható tudományos eredmény jelentősége, és az együttműködésnek a magyar oktató és kutatóközösségre tett várható hatása alapján, három kategóriába (feltétlenül támogatandó, támogatandó, nem támogatandó) rendezi, és azokon belül rangsorolja. Amennyiben több, mint kettő fő feltétlenül támogatandó tudományos kutató-jelöltet javasol a bizottság, skype interjúra kerül sor.

Az MTA TK főigazgatója és az NKE rektora a rangsor alapján dönt a nyertes pályázatokról.

**Eredményhirdetés**

A kiválasztás eredményéről az MTA TK főigazgatója és az NKE rektora 2014. július 20-ig elektronikusan értesíti a meghívást nyert tudományos kutatókat és részükre meghívólevelet küldenek.

**Egyebek**

A formailag vagy tartalmilag hiányos pályázatok nem vehetők figyelembe. Tartalmi okokból sem a pályázatok bírálatával, sem a pályázat eredményével összefüggésben nincs helye jogorvoslatnak.

Az elnyert támogatást az MTA TK és az NKE a tudományos kutató kötendő háromoldalú szerződés útján biztosítja.

**További információ**

**MTA TK:**

* András Jakab
* e-mail: jakab.andras@tk.mta.hu
* honlap: http://tk.mta.hu/en

**NKE**

* e-mail: tudomany@uni-nke.hu
* honlap: <http://en.uni-nke.hu/>